**Ny Hjemmeside skaffer millioner til danske foreninger**

**Danske sportsklubber og foreninger har fået en ny samarbejdspartner, der åbner døren til en ny verden af finansielle muligheder. Den nye samarbejdspartner er SponsorRush, der realiserer det kommercielle potentiale i mødet mellem foreninger og erhvervslivet.**

SponsorRush.com er en online tjeneste, der gør det muligt for danske foreninger at tjene mange flere penge ved bl.a. at hjælpe store danske virksomheder. SponsorRush har allerede indgået aftaler der har en potentiel værdi på flere millioner kroner.

For at få fat i millionerne skal foreningerne bl.a. hjælpe med at indsamle kontaktrettigheder for store danske virksomheder som fx: Call me, SEAS-NVE, Egmont og Falck, som alle samarbejder med SponsorRush om at skaffe flere penge til lokalsporten i Danmark.

**SponsorRush arbejder for lokalsporten**

SponsorRush er primært et tilbud til de lokale foreninger i Danmark, der drives af frivillige, som arbejder hårdt for at sikre foreningslivet i de små samfund rundt omkring i Danmark.

For samarbejdspartneren Call me er det meget vigtigt, at størstedelen af pengene ender hos klubberne og støtter lokalsporten.

*”Det er utrolig vigtigt for Call me, at pengene ender hos klubberne. Vi vil langt hellere investere markedsføring i de lokale klubber, hvor pengene gør gavn på forskellig vis, fremfor at lave en annonce i en avis. Ved at pengene går til klubben kan der skabes bedre rammer og forhold for de enkelte, hvilket gør en forskel i samfundet, og det er rigtig vigtigt for Call me”, udtaler online manager, Kenneth Palm og forsætter:*

*”Call me ønsker at komme ud i lokalmiljøet hos de enkelte klubber for at sprede kendskabet til Call me og samtidig støtte lokalsporten. Det mener vi at SponsorRush kan hjælpe os med, og derfor har Call me valgt at indgå i et samarbejde.”*

**Sportsklubber og foreninger mangler penge**

Alle der har været medlem af en sportsklub eller forening ved, at det er umådelig svært at skaffe penge til klubkassen. Især efter finanskrisen. Der er hverken tid, lyst eller kompetencer til at løfte den store opgave det er at drive den finansielle del af en forening.

Derfor gør man ofte som man plejer. Vanetænkningen vil SponsorRush gøre op med, og det er blandt andet derfor det hele foregår online.

*”Sidder du i en sportsklub eller forening, hvor I godt kunne bruge lidt ekstra penge til et arrangement, bedre faciliteter eller nyt udstyr, så er SponsorRush et godt bud. SponsorRush er et innovativt tilbud, der supplerer de gode indsatser, som allerede sker i klubben. Og bedst af alt, kræver det ikke særlig mange ressourcer at komme i gang”,* udtaler grundlægger, Michael Drejer.

**Noget for noget**

I de mindre sportsklubber og foreninger er de alt for afhængige af hjertesponsorer, som ikke får noget igen for deres investering i klubben. Det skal der gøres op med. SponsorRush vil udvikle forretningsgrundlaget i foreningerne. De skal ikke være afhængige af, at skulle rundt med hatten, når der mangler penge til at få tingene til at hænge sammen sidst på sæsonen.

Sportsklubberne og foreningerne skal ifølge Michael Drejer give noget igen til de virksomheder, som lægger deres penge i foreningerne.

*”Der er hundredevis af muligheder for danske foreninger, hvis de giver noget igen til erhvervslivet, men det kræver at man sætter sig i deres sted og tænker kommercielt. Det vil vi hjælpe foreningerne med, og hvis de gør det godt, så er der masser af penge at hente i det danske erhvervsliv for selv de mindste foreninger”.*

På SponsorRush.com er det i øjeblikket muligt at indsamle kontaktrettigheder for større danske virksomheder, ligesom det er muligt at sælge eksponering via et online auktionsmodul, der gør det nemmere end nogensinde at sælge bander, bannere og meget mere.

**Kærlighed til foreningslivet**

Det er ingen tilfældighed, at det netop er de lokale danske sportsklubber og foreninger SponsorRush ønsker at hjælpe. De danske foreninger og sportsklubber er en stor del af den danske kultur, og har betyder meget for alle de involverede i SponsorRush.

*”Jeg er glad for, at jeg nu via SponsorRush har muligheden for at hjælpe foreningslivet. Både jeg selv, mine partnere og mine børn nyder godt af de tilbud, der hele tiden stilles til rådighed. Det er noget vi let kommer til at tage for givet og alt for ofte glemmer at værdsætte”* udtaler, Michael Drejer.

Alle funktioner på SponsorRush.com er gratis at benytte sig af, og man betaler kun, hvis samarbejdet bliver en succes. Alt foregår efter devisen: No cure – No pay.